मोदी टी स्टॉल के मुकाबले अब प्रियंका खिचड़ी स्टॉल, देखिए तस्वीरें

लखनऊ/रायबरेली. लोकसभा चुनाव जीतने के लिए सभी पार्टियां हर तरह से जोर आज़माइश कर रही हैं। सोशल साइट्स से लेकर आम जनता तक नेता सबको अपने से जोड़ने में लगे हुए हैं। प्रदेश में नरेंद्र मोदी की रैलियों को सफल बनाने के लिए भाजपाइयों ने रैलियों के दौरान मोदी टी स्टॉल की शुरुवात की। जो जनता के साथ-साथ मीडिया में भी सुर्खियां बनी। अब कांग्रेस ने भी स्टाल कल्चर को अपना लिया है।

दरअसल, लोकसभा चुनावों को देखते हुए गांधी के गढ़ यानि रायबरेली और अमेठी में राहुल और सोनिया की व्यस्तता के चलते इस गढ़ की कमान प्रियंका गांधी ने संभाल रखी है। हालांकि, प्रियंका अभी सक्रिय तौर पर राजनीति में नहीं उतरी हैं फिर भी वह इन जिलों का दौरा करती रहती हैं। क्षेत्र में उनकी लोकप्रियता को देखते हुए स्थानिय कांग्रेसी नेताओं ने मकर सक्रांति के अवसर पर मोदी टी स्टॉल के मुकाबले प्रियंका खिचड़ी स्टॉल लगाकर जनता के बीच और अंदर तक जाने की कोशिश की है।

रायबरेली में इस अवसर को देखते हुए सांसद प्रतिनिधि किशोरी लाल शर्मा ने शहर के जाने माने मंदिर के सामने प्रियंका खिचड़ी स्टाल लगाया, जो की तीन दिनों तक चला। इस स्टॉल पर आने वालों की भी खूब भीड़ रही। वहीं, यह स्टॉल भी शहर में खूब चर्चा में रहा।

शहर के कुछ बुद्धजीवी इस बात से नाराज हैं कि राजनीति के लिए मंदिर को छोड़ देना चाहिए। चूंकि स्टाल मंदिर के मुख्या गेट के सामने लगा था, इसलिए मंदिर के पुजारी को भी इस पर आप्पत्ति थी।

आगे देखें प्रियंका खिचड़ी स्टॉल की सभी तस्वीरें...